सांघामिट्रा बिथांआ बुंबावोदि, “आसाम हादोरसायाव थानाय बर’फोरा गोबाव समनिफ्रायनो आलादा राज्यो बड’लैन्डनि थाखाय सोमावसारबोगासिनो दं, मानोना दानि थाकानाय बिटिची सरकारा सुबुंफोरनि लुबैनाय आरो हास्थायनायफोरखौ सुफुंनो हायाखै।  NAPM हान्जाया सुबुंफोरनि थार आरो सैथो दाबिफोरखौ लानानै सोमावसारबोगासिनो दं”। “दानि बिजेपि दैदेन्नाय NDA सरकारा धोरोमखौ लानानै राजखान्थि गेलेगासिनो दं, जायनि थाखाय हादोरनि गुनफोरा गोमालांगासिनो थादों” होन्ना बिथांआ बुंबावो।